มีเพศสัมพันกับเเฟนระหว่างมีประจำเดือนในวันที่3ของการมีประจำเดือนหลังจากวันที่มีเพศสัมพันธ์4วันก็มาเริ่มกินยาคุมกำเนิดเเบบธรรมดาไม่ได้กินยาคุมฉุกเฉินจะมีโอกาสท้องได้มั้ยค่ะ
สวัสดีค่ะ การมีเพศสัมพันธ์ในช่วงที่มีประจำเดือนเลยนั้น หากเป็นเลือดประจำเดือนจริงๆ แทบจะไม่มีโอกาสทำให้ตั้งครรภ์ เพราะเป็นช่วงที่ไม่มีไข่ตก แต่ไม่แนะนำให้ทำ เพราะเป็นสุขอนามัยที่ไม่ดี มีโอกาสติดเชื้อที่ช่องคลอดหรือปากมดลูกได้มากขึ้นการเริ่มกินยาคุมแบบแผงรายเดือนนั้น ควรเริ่มภายใน 5 วันแรกของการมีประจำเดือน หรือถ้าเริ่มช่วงอื่นควรกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ ดังนั้นกรณีนี้ที่ไม่ได้เริ่มภายใน 5 วันแรกของการมีประจำเดือน ควรกินติดต่อกันให้ครบ 7 วันก่อน และกินต่อเนื่องจนหมดแผง สังเกตรอบเดือนช่วงยาคุมหมดแผงอีกครั้ง หากไม่มา ควรซื้อชุดตรวจครรภ์ทางปัสสาวะมายืนยันก่อนว่าไม่ตั้งครรภ์ ค่อยเริ่มยาคุมแผงต่อไป